****

**Prevádzkový poriadok učebne pestovania rastlín, záhradnej architektúry a motorových vozidiel pri SOŠPaSnV Žilina**

*Všeobecné pravidlá*

1. V učebni platí v plnom rozsahu školský poriadok.
2. Odborná učebňa je súčasne aj kmeňovou triedou. Počas dňa je stále odomknutá.
3. Žiaci kmeňovej triedy môžu učebňu využívať aj počas prestávok.
4. Cez prestávky žiaci nesmú manipulovať so skrinkami ani s pomôckami. V prípade zistenia, že došlo k manipulácii bude učebňa počas prestávok uzavretá.
5. Žiak počas hodiny má vypnutý mobilný telefón a odložený v taške.
6. Žiak nesmie v učebni konzumovať jedlo a piť nápoje počas hodiny a práce s pomôckami.
7. Bez pokynu a dozoru vyučujúceho žiaci nesmú otvárať skrinky s učebnými pomôckami ani s učebnými pomôckami manipulovať. Po skončení vyučovania za dozoru vyučujúceho odložia pomôcky na pôvodné miesto.
8. Zakazuje sa odnášať z odbornej učebne pomôcky bez súhlasu vyučujúceho.
9. Žiak nesmie meniť vzhľad učebne, premiestňovať vybavenie v učebni a vynášať vybavenie z učebne (písať po stole, lepiť nálepky na nábytok a podobne).
10. Žiak nesmie manipulovať s elektrickými zásuvkami.
11. Zapínanie elektrických prístrojov je povolené len na pokyn vyučujúceho.
12. Po skončení vyučovania sú žiaci povinní dať učebňu do poriadku.
13. Žiaci sú povinní dodržiavať bezpečnostné a hygienické opatrenia podľa pokynov vyučujúceho.
14. Pri práci s pomôckami treba s nimi zaobchádzať šetrne, aby nedošlo k ich poškodeniu. V prípade poškodenia je žiak povinný spôsobenú škodu v plnej výške uhradiť.
15. Pri odchode z odbornej učebne prekontroluje vyučujúci, či sú vypnuté elektrické prístroje, zastavená voda, uzatvorené okná, skrinky a či je v miestnosti primeraný poriadok.

Porušenie týchto zásad sa rieši podľa školského poriadku.

Závady hlásiť hneď na hodine vyučujúcemu / zodpovednej osobe.

**NEZNALOSŤ PRAVIDIEL NEOSPRAVEDLŇUJE!!!**

Žilina, 03. 09. 2024 Riaditeľ školy: Ing. Matúšek Dušan